Video: Debat oor windbuks-doodSkermskoot uit die video Die polisie ondersoek tans die saak van ŉ 45-jarige vrou wat op Oukersaand per ongeluk met ŉ windbuks, wat haar seun vir Kersfees as geskenk gekry het, doodgeskiet is. Na bewering het die skoot per ongeluk afgegaan toe die vrou se dogter die windbuks hanteer het. Klik hier om meer te lees. eNCA berig die korrel het haar hoofslagaar onder haar arm getref en sy het dieselfde aand aan haar beserings beswyk. eNCA voer in dié video ŉ onderhoud met Joe Meintjies, voorsitter van die Elcaprisco Windbuks-klub in Kaapstad. Meintjies glo windbukse is oor die algemeen baie veilig, selfs in die hande van sesjariges. Hy is baie geskok oor die voorval en vermoed dit was dalk ŉ kragtiger windbuks wat die seun ontvang het. Hy het dit egter benadruk dat dit net sy vermoede is. Die polisie wil intussen nog nie verdere besonderhede oor die saak bekend maak nie. ŉ Geregtelike doodsondersoek is gelas.